kardosdrur/scandi-wiki huggingface dataset:
Abu Nuwas

Abū Nuwās al-Ḥasan ibn Hānī al-Ḥakam (ca. 756 – ca. 814), også kendt som Abū Nuwās (; , Abū Novās) er en muslimsk digter af persisk/arabisk oprindelse. Nogle angiver hans fødeby som værende Basra, andre angiver Damaskus, Busra eller Ahwaz.

Da Abu Nuwas blot er en dreng, bliver han af sin mor solgt til en købmand fra Basra. Han emigrerer senere til Bagdad sammen med Walibah ibn al-Hubab, og bliver snart kendt for sine vittige og humoristiske digte. Han nyder at chokere samfundet ved åbent at skrive om ting som Islam forbyder, og er bl.a den første kendte arabiske digter der skriver om masturbation. Abu Nuwas betragtes som en af de helt store inden for klassisk arabisk litteratur. Han har påvirket mange senere forfattere, herunder Omar Khayyám og Hafiz – begge persiske digtere. 

I 1932 udkom den første moderne censurerede udgave af hans værker i Cairo. I 1976 blev et krater på planeten Merkur navngivet Abu Nuwas. Han er berygtet for sin hån og satire, og blandt hans foretrukne emner, er den seksuelle tiltrækning mænd har til kvinder. Han blev fængslet flere gange, og døde angiveligt i fængslet. Det påstås, at han blev forgiftet af Ismail bin Abu Sehl.

Værker oversat til engelsk 
 O Tribe That Loves Boys (Hakim Bey) Entimos Press/Abu Nuwas Society  (1993). 
 Carousing with Gazelles, Homoerotic Songs of Old Baghdad. 17 digte asf Abu Nuwas oversat af Jaafar Abu Tarab, Universe, Inc. (2005).
 Poems of Wine and Revelry: The Khamriyyat of Abu Nuwas. (Jim Colville), Kegan Paul (2005).

Referencer

Litteratur 

 Lazar, M. og Lacy, N: The care and feeding of gazelles – Medieval Arabic and Hebrew love poetry,  
 George Mason: Poetics of Love in the Middle Ages, University Press, (1989)

Eksterne henvisninger 

 The Knitting Circle – Abu Nuwas 
 Al-Funu.Org: Abu Nuwas

Digtere fra Arabien
Muslimer
Sportel

Sportel (flertal sportler) var en afgift der erlagdes som vederlag for den ulejlighed og udgift, der påførtes en statsinstitution, når den sattes i bevægelse i enkeltmands særlige interesse, således f.eks. når en mand anlagde en civil sag mod en anden, lod en notarialhandling foretage eller udtog en bevilling.

Sportel er en ældgammel afgift i Danmark og Norge og indbragte betydelige summer; hvor store disse tidligere har været, kan dog ej angives, da sportler tidligere for største delen ikke indgik i statskassen, men tilfaldt de embedsmænd, der udførte de pågældende forretninger, som en del af deres lønning.

Dette ophørte ifølge særlig lov af 19. februar 1861 om lønninger for retsbetjente og magistratsembeder, idet embedsmændene for største delen blev sat på fast lønning, mens sportlerne i stedet gik direkte i statskassen under benævnelsen "afgifter".

Som følge heraf voksede er statskassens direkte indtægt af sporlter stærkt. Mens den således for Danmarks vedkommende 1772 angives kun til 175000 kr og 1845 til 470000
kr, udgjorde indtægten af retssportlerne (ɔ: af processer, fogedforretninger, tinglæsninger, skifter, auktioner og notarialforretninger) omkring 1920 cirka 10 mill. kr årligt, og af
departementssportlerne (ɔ: gebyrer af bevillinger, ekspeditioner m. m.) cirka 1/2 mill. kr årligt.

Grundreglerne for sportelvæsenet indeholdtes i det ældre sportelreglement af 22. marts 1814.

Afgifter
Viana do Castelo-klassen

Viana do Castelo-klassen er en klasse af patrulefartøjer i Marinha Portuguesa, og er resultatet af projektet NOP2000 (Navios de Patrulha Oceânica, eller Oceangående patrujefartøj på dansk). Skibene bliver bygget ved ENVC skibsværftet i Viana do Castelo. Der er planlagt at konstruere mellem otte og ti fartøjer af klassen, og skal erstatte korvetterne af João Coutinho- og Baptista de Andrade-klassen samt patruljefartøjerne af Cacine-klassen. Skibene skal efter planen patruljere den portugisiske eksklusive økonomiske zone, udføre fiskeriinspektioner og indgå i et SAR-beredskab. To af fartøjerne vil blive i anderledes konfiguration: NCP (Navios de Combate à Poluição, eller miljøskib på dansk) og vil blive udstyret med miljøudstyr og være i stand til at bekæmpe olieforurening. Disse to enheder er opkaldt efter portugisiske kystbyer.

Det første skib i klassen, NRP Viana do Castelo (P360), indgik i flådens tal marts 2010 efter flere års forsinkelse.

Viana do Castelo var i begyndelsen udrustet med en ældre 40 mm maskinkanon, men den er blevet erstattet af en 33 mm Oto Melare Marlin maskinkanon.

Referencer, kilder og eksterne links

Eksterne links 
 Viana do Castelo Offshore Patrol Vessels Analysis , Área Militar 
 Navio de Patrulha Oceânica (NPO 2000) , ENVC 
 Navio de Combate à Poluição (NCP 2000) , ENVC 
 Viana do Castelo commissioned, Diário de Notícias (avis) 

Krigsskibe fra Portugal
Patruljefartøjer
E-bogslæser

En e-bogslæser, elektronisk boglæser eller digital boglæser er et apparat eller software til at læse elektroniske bøger (e-bøger) med. Der er forskellige apparater, på hvilke man kan læse en e-bog, disse kan være dedikerede e-bogslæser eller software baserede e-bogslæsere.

Dedikeret e-bogslæser 
En dedikeret e-bogslæser er designet til at kunne virke i lang tid på batteridrift. Udlæsningsenheden/Skærmen skal kunne læses i solskin og indendørs i standardbelysning. Nogle e-bogslæsere har indbygget læselys. Aktuelle e-læser skærme kan kun vise stationære gråtoner.

Nogle, men ikke alle e-bogslæsere, bruger det vidt udbredte e-bogs format EPUB, andre bruger proprietære/egne formater.

På det danske marked findes der bl.a. i 2013:
 Amazon Kindle
 Cybook Opus
 iRiver Story HD
 Kobo Aura HD
 Nook Simple Touch
 Pocketbook Touch Lux
 Sony Reader PRS-T3
 Icarus Essence E602BK

Farver 
Reelt set burde det ikke være nødvendigt med en farveskærm for at læse tekst, men farver kan være relevante hvis bogen indeholder farveillustrationer.

Det Qualcomm ejede Mirasol har lavet en farveskærm som kan vise video og den vil kunne anvendes i e-læsere pga. det lave strømforbrug.

 Fujitsu har offentliggjort en e-læser – Flepia – med farveskærm, der kan holde til 40 timers brug på en opladning.
 HP melder om gennembrud med elektronisk papir med farver.

Software baserede e-bogslæsere 
De software baserede e-bogslæsere er apparater, der også har andre funktioner end at læse e-bøger, dette kunne være:
 Tablets
 Smartphones
 PC'er
 PDA'er

Eksterne henvisninger 

 List of the main e-book readers and their general characteristics  
 pcworld.com: Top 5 E-Book Readers

Kilder 

 
E-bøger
Alting bliver godt igen

Alting bliver godt igen er en dansk film fra 2010 instrueret af Christoffer Boe, der også har skrevet manuskriptet.

Medvirkende 
 Falk -- Jens Albinus
 Helena -- Marijana Jankovic
 Siri -- Paprika Steen
 Hacon -- Nicolas Bro
 Karl -- Søren Malling
 Finsen -- Benjamin Boe Rasmussen 
 Mads Larsen -- Rasmus Botoft

Eksterne Henvisninger 

Danske film fra 2010
Dramafilm fra Danmark
Film instrueret af Christoffer Boe
Film fra Danmark (administrationskategori)
Fernando Gomes

Fernando Mendes Soares Gomes (født 22. november 1956 i Porto, Portugal, død 26. november 2022) var en portugisisk fodboldspiller, der spillede som angriber. Han var på klubplan tilknyttet FC Porto og Sporting Lissabon i hjemlandet, samt spanske Sporting Gijón. Med Porto var han blandt andet med til at vinde fem portugisiske mesterskaber, samt Mesterholdenes Europa Cup i 1987. For Portugals landshold spillede han 48 kampe, hvori han scorede 13 mål. Han deltog ved EM i 1984 og VM i 1986.

To gange, i 1983 og 1985 vandt Gomes Den Europæiske Gyldne Støvle, som den bedste målscorer i europæisk fodbold.

Referencer

Eksterne henvisninger 
 National-Football-Teams.com spillerinfo 

Fodboldspillere fra Portugal
Fodboldspillere fra FC Porto
Fodboldspillere fra Sporting Clube de Portugal
Personer fra Porto
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Det forstenede ansigt

Det forstenede ansigt er en Agatha Christie krimi fra 1962. Den foregår i den fiktive landsby St. Mary Mead, hvor Miss Marple bor.

Plot 

En del af indbyggerne i St. Mary Mead optræder i en rækker af Miss Marple romanerne, så nogle af de mistænkte kan udelukkes, medmindre Miss Marple fortællingerne læses i kronologisk rækkefølge. 

Politiet har store vanskeligheder med at finde ud af, hvorfor og hvorledes kvinden, som er offeret, er blevet forgiftet på Gossington Hall, og Dolly, den tidligere ejer af godset, beder sin veninde, Jane Marple, om at finde morderen. Hun påtager sig opgaven og finder hurtigt ud af, at der er megen mystik forbundet med sagen. Offeret er tilsyneladende en harmløs kvinde og eneste "naturlige" mistænkte er ægtemanden. Det viser sig dog hurtigt, at giften muligvis var tiltænkt en anden.
Pointen afsløres i Agatha Christies fortælleteknik

Anmeldelser 

Anmeldere betegnede denne roman som en af de gennemsnitlige Miss Marple fortællinger. .

Danske udgaver 

Carit Andersen (De trestjernede kriminalromaner, 54); 1963.
Forum (De trestjernede kriminalromaner, 54); 1971
Wøldike; 1989.
Peter Asschenfeldts nye Forlag; 2000. Ny titel: "Spejlet revnede";

Noter

Litteratur 

 Barnard, Robert (1980): A Talent to Decieve, Fontana/Collins
 Osborne, Charles (1982): The Life and Crimes of Agatha Christie,Collins (London)

Krimier
Litteratur i 1962
Romaner fra England
Agatha Christie
Miss Marple bøger
Rui Jordão

Rui Manuel Trindade Jordão (født 9. august 1952 i Benguela, Angola, død 18. oktober 2019) var en portugisisk fodboldspiller, der spillede som kantspiller. Han var på klubplan tilknyttet Benfica, Sporting Lissabon og Vitória Setúbal i hjemlandet, samt spanske Real Zaragoza. Med både Benfica og Sporting var han blandt andet med til at vinde to portugisiske mesterskaber.

For Portugals landshold spillede Jordão 43 kampe, hvori han scorede 15 mål. Han deltog ved EM i 1984. Her scorede han i semifinalen mod Frankrig to mål, men portugiserne måtte alligevel til sidst se sig besejret med 3-2.

Efter pensionering flyttede Rui Jordão væk fra fodboldverdenen og blev maler og billedhugger. Rui Jordão døde den 18. oktober 2019 i en alder af 67 år efter at have været indlagt på hospital for hjerteproblemer i Cascais. Fernando Gomes, præsident for det portugisiske fodboldforbund, sagde i en erklæring, at han var "usædvanlig".

Referencer

Eksterne henvisninger 
 National-Football-Teams.com spillerinfo

Fodboldspillere fra Portugal
Fodboldspillere fra S.L. Benfica
Fodboldspillere fra Real Zaragoza
Fodboldspillere fra Sporting Clube de Portugal
Malere fra Portugal
Deltagere ved det europæiske mesterskab i fodbold 1984
Danske kunsthåndværkere

Danske Kunsthåndværkere er en interesseorganisation for professionelle danske kunsthåndværkere. 

Organisationen laver flere projekter – blandt andet Kunsthåndværkermarkedet på Frue Plads og Biennalen for Kunsthåndværk og Design. 

Organisationen er bygget op med fem regionsgrupper, der blandt andet laver lokale udstillinger.

Sekretariatet har til huse i Kunstindustrimuseets bygninger i København. Her har organisationen også udstillingslokalet Officinet, hvor der vises nutidigt kunsthåndværk. 

Officinet ligger i den gamle hospitalsbygning tegnet af hofarkitekterne Nicolai Eigtved og Lauritz de Thurah i 1752-57. Hospitalet blev omkranset af fire markante pavilloner – to ud mod Amaliegade og to ud mod Bredgade, og pavillonen i nr. 66 i Bredgade var apoteket til Frederiks Hospital. Op ad den dobbelte trappe kommer man ind i det store flotte rum Officinet, som er den betegnelse, man bruger for det rum, hvor medicinen udleveres til publikum.

Hospitalet fungerede helt til 1908 og blev i 1919 skænket til Kunstindustrimuseet, som siden har ejet både hospitalsbygningerne og de 4 pavilloner. Museet har lejet nogle af pavillonerne ud, og nr. 66 var i mange år hovedsæde for Danske Arkitekters Landsforbund.

Da Danske Kunsthåndværkere i 1997 flyttede ind i nr. 66 – som nabo til Grønnegårds Teatret – blev navnet Officinet taget op igen, fordi rummet nu bruges til udstillinger og foredrag og igen henvender sig til publikum.

Eksterne henvisninger 
 Foreningens hjemmeside

Kunsthåndværkere
Tamagnini Nené

Tamagnini Manuel Gomes Baptista eller bare Nené (født 20. november 1949 i Leça da Palmeira, Portugal) er en tidligere portugisisk fodboldspiller, der spillede hele sin aktive karriere, mellem 1968 og 1986 som angriber hos Benfica. Med klubben vandt han intet mindre end 11 portugisiske mesterskaber.

For Portugals landshold spillede Nené 66 kampe, hvori han scorede 22 mål. Han deltog ved EM i 1984, hvor portugiserne nåede semifinalerne.

Eksterne henvisninger 
 National-Football-Teams.com spillerinfo

Fodboldspillere fra Portugal
Fodboldspillere fra S.L. Benfica
Deltagere ved det europæiske mesterskab i fodbold 1984
Patruljefartøj

Et patruljefartøj er en skibstype der som oftes blive brugt af en marine, kystvagt, politi eller et toldvæsen.

Definitionen på en patruljebåd er noget vag. En patruljebåd kan variere i størrelse, lige fra en RHIB til et større skib som eksempelvis et inspektionsskib af Thetis-klassen. Tidligere var store patruljefartøjer ikke nødvendige, men efter de fleste lande er begyndt at hævde en eksklusiv økonomisk zone som typisk strækker sig 200 sømil ud i havet, er det blevet nødvendigt at kunne håndhæve disse, derfor behøvede man større fartøjer med større udholdenhed. De større skibe betød at der nu også var plads til at medbringe en helikopter, hvorved skibes indsatsområde pludselig kunne mangedobles.

Et patruljefartøjs fredstidsopgaver er typisk suverænitetshåndhævelse, fiskeriinspektion, SAR-beredskab, toldinspektioner, kunne indsættes mod miljøproblemer indtil et miljøskib kan nu frem samt udøve politimyndighed til havs. I krigstid vil patruljebådene ofte blive benyttet til at opklare kystnære områder, da de er små og fleksible, i forhold til store, dyre deciderede kampenheder.

Et patruljeskibs bevæbning er typisk ganske let, maskingeværer og måske en kanon, men ofte er der mulighed for at bevæbne patruljefartøjerne yderligere, hvis behovet opstår.

Skibstyper
Krigsskibe
Jacob Fabricius Riis

Jacob Fabricius Riis (født 24. maj 1984) er en dansk atlet, medlem af Sparta Atletik, tidligere Aalborg AM. Jacob Riis var en del af den danske trup ved EM i Barcelona 2010, hvor han sammen med Nicklas Hyde, Daniel Bendix Christensen og Andreas Bube stillede op på 4 x 400 meter. De fik tiden 3,09,04 og sluttede sidst i deres heat.

Riis træner i den skånske træner Kenth Olssons gruppe, som også tæller Nicklas Hyde og svenskeren Johan Wissman.

Danske mesterskaber 
  400 meter 2011     
  400 meter inde 2011     
  400 meter inde 2010    
  400 meter inde 2009   
  400 meter inde 2008    
  400 meter inde 2007 
  400 meter 2006   
  400 meter inde 2006
  200 meter inde 2006
  400 meter 2005
  400 meter inde 2005  
  400 meter 2004   
  400 meter inde 2004   
  200 meter inde 2004   
  400 meter 2003

Personlige rekorder 
 400 meter: 47,21, 
 400 meter inde: 47,04 Ferry-Dusika-Hallenstadion, Wien 2010 (dansk rekord).

Eksterne kilder/henvisninger 
 IAAF profil
 Statletik profil
 Dansk Atletik: Bebudet rekord udeblev

Sprintere fra Danmark
Atleter fra Aalborg AM
Atleter fra Sparta Atletik
Yitong-floden

Yitongfloden (Traditionel kinesisk 伊通河) er en flod i provinsen Jilin i det nordlige Kina. Den løber gennem provinshovedstaden Changchun.

Yitong har sit udspring i det autonome amt Yitong Manchu i det centrale Jilin, og løber mod nord gennem byerne Changchun og Dehui, og løber ud i floden Yinma der er en af Songhuas forgreninger. Den er 342 kilometer lang og har et afvandingsareal på 8.440 km2. Under Nord- og Syd-dynastiernes tid i den kinesiske historie havde kongeriget Buyeo et slot ved Yitong.

Jilin
Vandløb i Kina
Gert Bastian

Gert Bastian Jacobsen (født 22. august 1915 i Store Magleby, død 26. juni 1987) var en dansk skuespiller og operasanger.

Han debuterede som skuespiller i 1946 på Nørrebros Teater og som operasanger (baryton) i 1949. Som sanger opnåede han hurtig popularitet og var i en årrække tilknyttet Den Fynske Opera og Den Jyske Opera. Blandt de partier han sang, kan nævnes Figaro i Barberen i Sevilla, Rocco i Fidelio og Don Alonso i Cosi fan tutte.

Som skuespiller turnerede han med Det Danske Teater og var fra 1969 ansat på Odense Teater. Han medvirkede gennem livet i en række operetter og koncerter, ligesom han også nåede at optræde i flere spillefilm, af hvilke kan nævnes For frihed og ret (1949), Sommer i Tyrol (1964) og Babettes gæstebud (1987) samt tv-serien En gang strømer.

Han er far til musikeren Peter Bastian.

Eksterne henvisninger 
 
 

Skuespillere fra Danmark
Operasangere fra Danmark
Video Killed the Radio Star

Video Killed the Radio Star er en sang fra 1979 med den britiske New Wave-gruppe The Buggles, der lancerede sangen som sin debutsingle den 7. september samme år. Den 20. oktober 1979 røg sangen til tops på den britiske singleliste UK Singles Chart. Den findes på gruppens album The Age of Plastic fra 1980. 

Sangen var den første sang, der blev spillet som musikvideo på TV-kanalen MTV, da kanalen gik i luften den 1. august 1981.

Sangen bliver bl.a. brugt i spillet Grand Theft Auto: Vice City, der foregår i 1980'erne.

Sange fra England
Sange fra 1979
Paul Holck-Hofmann

Paul Holck-Hofmann (1. december 1898 – 5. marts 1952) var en dansk skuespiller.

Efter en forberedende elevtid på Aarhus Teater, debuterede han på samme teater i 1918 og færdiggjorde sin uddannelse på Det kongelige Teaters elevskole 1922-1924. Senere blev han også instruktør og var engageret som sådan sideløbende med sin skuespillerkarriere på bl.a. Betty Nansen Teatret, Folketeatret, Det ny Teater og Dansk Skolescene.

Udvalgt filmografi 
 De blaa drenge (1933)
 Nøddebo Præstegård (1934)
 Bolettes Brudefærd (1938)
 Genboerne (1939)
 Komtessen paa Steenholt (1939)
 En pige med pep (1940)
 Alle går rundt og forelsker sig (1941)
 En søndag på Amager (1941)
 Thummelumsen (1941)
 Alle mand på dæk (1942)
 Møllen (1943)
 Ebberød Bank (1943)
 Det kære København (1944)
 Det store ansvar (1944)
 De tre skolekammerater (1944)
 Man elsker kun een gang (1945)
 Brevet fra afdøde (1946)
 Lykke på rejsen (1947)
 Kampen mod uretten (1949)
 For frihed og ret (1949)
 Nålen (1951)
 Lyntoget (1951)
 Det gamle guld (1951)

Eksterne henvisninger 
 
 
 Paul Holck-Hofmann  på danskfilmogteater.dk

Skuespillere fra Danmark
Personer fra Aarhus
Transamerica-pyramiden

Transamerica-pyramiden er en pyramideformet skyskraber beliggende i centrum af San Francisco, hvor den som byens næsthøjeste er let genkendelig i byens skyline.

Bygningen blev opført i 1969-1972 som hovedsæde for Transamerica Corporation og associeres fortsat i høj grad med virksomheden, selvom de ikke længere har deres hovedsæde i bygningen. En kontur af pyramiden indgår i Transamericas logo.

Ved indvielsen var den med sine 260 meter blandt verdens fem højeste bygninger.

Eksterne henvisninger 

Bygningens officielle hjemmeside 
Transamerica om bygningen 

Bygninger, konstruktioner og anlæg i San Francisco
Skyskrabere i USA
Orla Larsen

Orla Larsen (født 1915) var en dansk atlet. Han var medlem af AIK Ålborg og vandt fem danske mesterskaber i trespring

Danske mesterskaber 
  1944 Trespring 13,51
  1943 Trespring 13,93
  1942 Trespring 13,50
  1941 Trespring 13,14
  1940 Trespring 13,86
  1939 Trespring 14,43
  1938 Trespring 13,95
  1938 Længdespring 6,58
  1937 Trespring 13,91

Personlig rekord 
 Trespring: 14,47 1939

Eksterne henvisninger 
 DAF i tal – Orla Larsen (sammenblandet med sprinteren Orla Larsen)
 aalborg Atletik Top 10 

Trespringere fra Danmark
Atleter fra Ålborg AIK
Hans Neumann

Artur Hans Joachim Neumann (født 28. september 1915 i Glogau i daværende Tyskland (nu Głogów i Polen)-13. marts 2000) var en dansk atlet og cand. mag.. 

Neumann var medlem af Københavns IF og vandt fire gange medaljer i kuglestød på danske mesterskaber. Satte sin personlige rekord ved DM 1940, hvor han blev nummer to med 13,24.

Neumann blev student ved Statens Studenterkursus 1934 og derefter cand. mag. i tysk, dansk og gymnastik 1943 fra Københavns Universitet. Fik sin første ansættelse som timelærer ved Akademisk Studenterkursus og Skt. Jørgens Gymnasium i 1943. Han kom til Aurehøj Statsgymnasium 1944 og blev der adjunkt i 1947, derefter adjunkt ved Gladsaxe Gymnasium 1956, lektor 1957. Han var lektor ved Blågård Seminarium 1967-1968 og konstituered rektor ved Gladsaxe Gymnasium 1968 derefter udnævnt 1972 og ansat frem til pensionen. 

Neumann var søn af tysk far; skoleinspektør Artur Neumann (1882-1961) og en danskfødt mor; Frigga Riitzebeck (1886-1966). Han kom til Danmark som 6-årig 1921 og blev dansk statsborger 18. maj 1937.

Danske mesterskaber 
  1942 Kuglestød 12,86    
  1940 Kuglestød 13,24    
  1939 Kuglestød 12,60    
  1937 Kuglestød 12,70

Personlig rekord 
 Kuglestød: 13,24 1940

Eksterne henvisninger og kilder 
 DAF i tal – Hans Neumann
 KIFs Top 100

Kuglestødere fra Danmark
Atleter fra Københavns IF
Lærere fra Danmark
Skolefolk fra Danmark
Personer fra Preussen
Personer i Kraks Blå Bog (afdøde)
Kaley Cuoco

Kaley Christine Cuoco (født 30. november 1985) er en amerikansk film- og tv-skuespillerinde. Hun er kendt for sine roller i tv-serierne Fingrene væk fra min teenagedatter, Heksene fra Warren Manor og som Penny i The Big Bang Theory

Tidlige liv 
Cuoco blev født i Camarillo, California. Hendes forældre er Gary Carmine Cuoco og Layne Ann Wingate. Hun har en yngre søster, Briana. Kaley blev hjemmeundervist og fik sit High School diploma som 16-årig. Hun fik tv-debut som 6-årig i 1992 i tv-filmen "Quicksand: No Escape".

Eksterne henvisninger 

 

Tv-skuespillere fra USA
Elon Jensen

Elon Jensen (født 1915) var en dansk atlet. Han var medlem af Københavns IF og vandt fire gange medaljør på danske langdistance mesterskaber. Han løb 31,33,2 på 10.000 meter i København 16. august 1943. hvilket gav ham en 25. plads på verdensranglisten 1943.

Danske mesterskaber 
  1943 5000 meter 15,16,8
  1943 10.000 meter 31,43,8
  1940 10.000 meter 32,03,0
  1940 5000 meter 15,47,8

Personlige rekorder 
 1000 meter: 2,36,0 1944
 1500 meter: 4,02,0 1943
 5000 meter: 14,57,8 1942
 10.000 meter: 31,33,2 København 16. august 1943

Eksterne henvisninger 
 DAF i tal – Elon Jensen 
 KIFs TOP 100 
 Track and Field Statistics – Elon Jensen 

Langdistanceløbere fra Danmark
Atleter fra Københavns IF
Iver H. Iversen

Iver H. Iversen (1907-?) var en dansk atlet.

Iver H. Iversen var medlem af IF Sparta og fra 1935 i Københavns IF og vandt et danskt mesterskaber i 110 meter hæk

Danske mesterskaber 
  1936 100 meter 11,0
  1936 4 x 100 meter 43.8
  1935 100 meter 11,0
  1935 4 x 100 meter 44.8
  1935 200 meter 22,6
  1934 110 meter hæk 15,8
  1933 110 meter hæk 15,9
  1931 110 meter hæk 15,9
  1931 100 meter 11,0
  1931 200 meter 22,9
  1930 100 meter 11,1
  1930 200 meter 23,6
  1930 110 meter hæk 16,0
  1929 110 meter hæk 16,6
  1929 100 meter 11,3
  1928 110 meter hæk 17,3

Sparta IF vandt alle DM på 4 x 100 meter 1926-1936, hvilke år Iver H. Iversen var med på holdet er ikke kendt.

Eksterne henvisninger 
 DAF i tal – Iver H. Iversen 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Sprintere fra Danmark
Atleter fra Københavns IF
Atleter fra Sparta Atletik
Hækkeløbere fra Danmark
Mystiske historier

Mystiske historier er en novellesamling af Agatha Christie. Den udkom første gang i 1934 med titlen The Listerdale Mystery, men blev først udgivet i Danmark i 1968. Samlingen indeholder 12 noveller, hvoraf 7 har et kriminalorienteret tema.  

Spændingsnovellen Nattergalebo er formentlig den mest kendte, og den findes også i en samling af noveller med titlen Musefælden.

Noter

Litteratur 

 Barnard, Robert (1980): A Talent to Decieve, Fontana/Collins
 Osbourne, Charles (1982): The Life and Crimes of Agatha Christie,Collins (London)

Novellesamlinger
Bøger af Agatha Christie
Litteratur i 1934
Hercule Poirot
Nattergalebo

Nattergalebo er en spændingsnovelle af Agatha Christie fra 1934. Den er på dansk bl.a. udkommet i samlingen Mystiske historier fra 1968 og Musefælden fra 1973.

Novellen er opbygget som et drama mellem to ægtefæller, der i løbet af en aften hver især får mistanke om, at partneren vil begå mord. Spændingen mellem dem bliver stadig mere intens, og først mod slutningen får læseren indsigt i, hvem af de to, der er skurken, og om det lykkes for denne at gennemføre sin plan.

Agatha Christie
Noveller

en:The Listerdale Mystery#Philomel Cottage